कमालपुर के ग्रामीणों ने बताया कि दो माह से गांव के जंगल में अवैध खनन का खेल चल रहा है। तीन जेसीबी मशीनें दिन रात खनन में, जबकि 12 डंपर मिट्टी की ढुलाई में लगे हैं। कई बार अधिकारियों से शिकायत की गई तो प्रशासन की ओर से एक अधिकारी भेजा गया। दो बार कोतवाली पुलिस भी गई लेकिन अवैध खनन जारी है। ग्रामीणों का आरोप है कि पुलिस-प्रशासन की सह पर ही अवैध खनन किया जा रहा है। किसान से सस्ते दाम पर मिट्ठी खरीदी जाती है, जबकि मुनाफा माफिया और भट्ठा संचालकों को होता है। ग्रामीणों की सूचना पर शनिवार की दोपहर एक मीडियाकर्मी जंगल पहुंचा तो आरोप है कि खनन माफिया ने खुद को ब्लाक प्रमुख बताते हुए अभद्रता शुरू कर दी। बाद में ग्रामीणों के जुटने पर माफिया भाग निकला।